**PUBLISKAIS BŪVDARBU LĪGUMS Nr.XXXXXXXXXXXX**

***„Āra pastaigu laukuma izveide projekta LLI-336 “Veiksmīga psihosociālā un sensorā rehabilitācija bērniem un pieaugušajiem, kas cieš no garīgās un uzvedības traucējumiem” (SUPER) ietvaros”***

Liepāja 2019. gada 03.jūnijs

**Valsts SIA “Piejūras slimnīca”**, reģistrā­cijas Nr.40003343729, juridiskā adrese Jūrmalas iela 2, Liepājā LV-3401, *val­des priekšsēdētāja Aigara Puka un valdes locekles Evijas Siliņas personā*, kuras rīkojas saskaņā ar Statūtiem, turpmāk šā līguma tekstā saukts Pasūtītājs, no vienas puses, un **SIA firma „UPTK”,** reģistrācijas Nr. 42103006052, adrese Ezermalas iela 3a, Liepāja, LV-3401, tā *valdes locekļa Zigurda Kirhnera*  *personā*, kurš rīkojas saskaņā ar Statūtiem, turpmāk šā līguma tekstā saukts *Uzņēmējs*, no otras puses, abi kopā un katrs atsevišķi, turpmāk šā līguma tekstā saukti *Puses*, pamatojoties uz Valsts Sabiedrība ar ierobežotu atbildību „Piejūras slimnīca” rīkotās sarunu procedūras ***„Āra pastaigu laukuma izveide projekta LLI-336 “Veiksmīga psihosociālā un sensorā rehabilitācija bērniem un pieaugušajiem, kas cieš no garīgās un uzvedības traucējumiem” (SUPER) ietvaros”, identifikācijas Nr.PS2019/04/INTERREG,*** turpmāk šā līguma tekstā saukta *Iepirkums,*  rezultātiem un **SIA firma „UPTK”** iesniegto piedāvājumu, noslēdz šādu līgumu:

1. **LĪGUMA PRIEKŠMETS**
	1. UZŅĒMĒJS pēc PASŪTĪTĀJA pasūtījuma apņemas ar saviem spēkiem un tehniskajiem līdzekļiem veikt **āra pastaigu laukuma izveidi** atbilstoši SIA "V PROJEKTS” izstrādātajai būvniecības ieceres īstenošanas dokumentācijai, turpmāk līguma tekstā - “darbi”.
	2. UZŅĒMĒJA izpildāmo darbu detalizēts uzskaitījums atspoguļots šī līguma 1. Pielikumā – Lokālā tāme Nr. 1.
	3. Darbi tiek veikti VSIA “Piejūras slimnīcas” , Latvijā funkcionējošas slimnīcas teritorijā, adrese - Jūrmalas iela 2, Liepājā, Latvija, LV-3401 (turpmāk līguma tekstā - “darbu izpildes vieta”).
2. **LĪGUMA DOKUMENTĀCIJA**
	1. PUSES apņemas papildus šim līgumam ievērot uzskaitītos dokumentus, kuri ir neatņemamas šī līguma sastāvdaļas:

2.1.1. Uzņēmēja iesniegtais Piedāvājums;

2.1.2. SIA “V PROJEKTS” izstrādātā būvniecības iecere.

* 1. Ja līguma darbības laikā radīsies pretrunas starp dažādu līguma dokumentu noteikumiem vai noteikumiem viena dokumenta ietvaros, tad tā PUSE, kas konstatējusi pretrunas, nekavējoties par to ziņo otrai PUSEI, pēc kā PUSES vienojas, kuram līguma dokumentam (vai dokumenta noteikumam) piešķirama prioritāte.
1. **PIEMĒROJAMAIS LIKUMS**
	1. Ar šī līguma izpildi saistītajos neskaidrajos jautājumos un iespējamo domstarpību gadījumos PUSES vadīsies no Latvijas Republikā spēkā esošajiem normatīvajiem aktiem. Līgumā lietotie termini interpretējami saskaņā ar Būvniecības likumā un Vispārīgajos būvnoteikumos sniegtajiem terminu skaidrojumiem.
2. **PUŠU PĀRSTĀVJI**
	1. Lai šis līgums tiktu īstenots bez nevajadzīgas kavēšanās, PUŠU pienākums ir nodrošināt no savas puses kompetentu pārstāvi, kurš ir tiesīgs darboties attiecīgās PUSES vārdā.

PUSES informē viena otru par to, kas ir tās pārstāvis, norādot pārstāvja vārdu, uzvārdu, adresi, kontakttālruni, un nepieciešamības gadījumā uzrāda viņa kvalifikāciju apliecinošu dokumentu.

* 1. Visi paziņojumi, pieprasījumi un cita informācija, kas nododama saskaņā ar šo līgumu, jānodod PUŠU pārstāvjiem.
1. **DARBU IZPILDES VISPĀRĪGIE NOTEIKUMI**
	1. UZŅĒMĒJS apņemas darbus veikt atbilstoši iesniegtajam finanšu piedāvājumam, ievērojot PASŪTĪTĀJA norādījumus, spēkā esošos būvnormatīvus, būvniecības un citu tiesību aktu prasības. Darbi tiek izpildīti precīzi un profesionālā līmenī. UZŅĒMĒJS apņemas darbus veikt, strādājot Pasūtītāja teritorijā, ievērojot Latvijas Republikā spēkā esošo darba drošības un ugunsdrošības noteikumu prasības.
	2. Darbus UZŅĒMĒJS veic taupīgi un racionāli, izmantojot būvizstrādājumus, energoresursus un būvniecībai atvēlētos līdzekļus, ievērojot slimnīcas pacientu un personāla darba vajadzības.
	3. UZŅĒMĒJS apņemas atturēties no jebkādas rīcības, kas varētu apgrūtināt darbu vai PASŪTĪTĀJA saistību izpildi.
	4. UZŅĒMĒJS apņemas darbu veikšanā izmantot tikai sertificētus būvizstrādājumus saskaņā ar Latvijas Republikas normatīviem aktiem.

Pēc PASŪTĪTĀJA pieprasījuma UZŅĒMĒJAM ir jāuzrāda darbos izmantojamo būvizstrādājumu sertifikāti un citi to kvalitāti apliecinošie dokumenti.

* 1. UZŅĒMĒJS organizē un ar saviem spēkiem un līdzekļiem veic nepieciešamo būvizstrādājumu piegādi un komplektēšanu, kā arī nodrošina to pareizu un kvalitatīvu izmantošanu darbu procesā.
	2. UZŅĒMĒJAM jānodrošina, lai darbi tiktu veikti sertificēta atbildīgā būvdarbu vadītāja vadībā.
	3. UZŅĒMĒJAM jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kas varētu rasties PASŪTĪTĀJAM vai trešajai personai darbu izpildes rezultātā.
	4. Ja UZŅĒMĒJA veiktais darbs neatbilst līguma prasībām vai citiem līguma dokumentiem, tad UZŅĒMĒJS nevar ierobežot savu atbildību, apgalvojot, ka darbu izpildi ir kontrolējis pats PASŪTĪTĀJS.
	5. Noslēdzot šo līgumu, PASŪTĪTĀJS nevilcinoties nodod UZŅĒMĒJAM visus viņa rīcībā esošos būvdarbu uzsākšanai nepieciešamos dokumentus.
	6. PASŪTĪTĀJS netraucē UZŅĒMĒJU darbu izpildes procesā, ja vien šādas rīcības nepieciešamību nenosaka līguma izpildes un normatīvo aktu pārkāpumi no UZŅĒMĒJA puses.
	7. UZŅĒMĒJA pienākums ir novērtēt PASŪTĪTĀJA iesniegtos dokumentus un dotos norādījumus. UZŅĒMĒJS nekavējoties sniedz PASŪTĪTĀJAM rakstisku ziņojumu, ja PASŪTĪTĀJA iesniegtajos dokumentos un dotajos norādījumos ir kļūdas vai citādas neprecizitātes, vai arī ieteiktie darbu risinājumu varianti citu iemeslu dēļ var novest pie nelabvēlīgām sekām, kuru rezultāts var būt samazinātas izmantošanas iespējas un/vai dārgāka to ekspluatācija.
	8. PUSES apņemas nevilcinoties informēt viens otru par visiem apstākļiem, kuri varētu kaitēt kvalitatīvai darbu izpildei.
	9. UZŅĒMĒJS uztur kārtību un tīrību darbu izpildes vietā, ievērojot, ka darbi notiek funkcionējošā slimnīcā.
	10. UZŅĒMĒJS darbus organizē un veic tā, lai kaitējums videi būtu iespējami mazāks.
	11. Izpildītājs apliecina, ka ne vēlāk kā piecu darba dienu laikā pēc Līguma noslēgšanas iesniegs Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un tā pārstāvēt tiesīgo personu. Sarakstā norāda arī Izpildītāja apakšuzņēmēju apakšuzņēmējus.
	12. Par UZŅĒMĒJA un/vai viņa apakšuzņēmēju vainas dēļ darbu rezultātā nodarīto kaitējumu videi atbildību nes pilnībā UZŅĒMĒJS.

UZŅĒMĒJS atlīdzina PASŪTĪTĀJAM un trešajām personām visus zaudējumus, kas pēdējiem radušies sakarā ar to, ka UZŅĒMĒJS nav izpildījis pienākumus saskaņā ar līguma 5.13.,5.14. punktu.

1. **DARBU IZPILDES TERMIŅŠ**
	1. Darbi tiek uzsākti ***2019. gada 03. jūnijā un to izpildes termiņš 60 (sešdesmit)* *dienas.***
	2. Darbu izpildes termiņu PUSES var grozīt līguma 6.3. punktā minētajos gadījumos, rakstveidā izdarot par to attiecīgas izmaiņas.
	3. UZŅĒMĒJAM ir tiesības uz darbu izpildes termiņa pagarinājumu, ja darbu izpilde tiek kavēta viena (vai vairāku) zemāk uzskaitīto iemeslu dēļ:
		1. ja pēc PASŪTĪTĀJA pieprasījuma tiek izdarītas izmaiņas darbu apjomā;
		2. ja PASŪTĪTĀJA iesniegtajos dokumentos ir konstatētas kļūdas, kuru novēršana ir saistīta ar darbu izpildes pārtraukšanu;
		3. ja PASŪTĪTĀJA saistību savlaicīgas neizpildes dēļ ir tikusi apgrūtināta UZŅĒMĒJA saistību izpilde;
		4. ja iestājušies nepārvaramas varas un/vai ārkārtēji apstākļi, kuri atrodas ārpus UZŅĒMĒJA kontroles un kuri būtiski traucē darbu savlaicīgu izpildi (līguma 12.sadaļā).
	4. UZŅĒMĒJAM nav tiesības uz darbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo līgumu. Tas pats attiecas arī uz apstākļiem, kuru sekas UZŅĒMĒJS būtu varējis sagaidīt vai pārvarēt.
	5. Ja UZŅĒMĒJS līguma 6.3. punktā minēto iemeslu dēļ vēlas darbu izpildes termiņa pagarinājumu, viņš par to ziņo PASŪTĪTĀJAM rakstiski. Šāds paziņojums nosūtāms bez kavēšanās pēc tam, kad UZŅĒMĒJS uzzinājis par esošiem vai vēl sagaidāmiem apstākļiem, kas izraisa darbu izpildes kavējumu. Ja šāds paziņojums bez kavēšanās netiek nosūtīts, tiesības pieprasīt termiņa pagarinājumu tiek zaudētas.

PASŪTĪTĀJA pienākums ir nevilcinoties sniegt UZŅĒMĒJAM atbildi uz saņemto paziņojumu. Ja PASŪTĪTĀJS nav sniedzis UZŅĒMĒJAM atbildi 10 (desmit) dienu laikā pēc paziņojuma saņemšanas, uzskatāms, ka PASŪTĪTĀJS piekritis termiņa pagarinājumam.

* 1. Līguma 6.3. punktā minētajos gadījumos darbu izpildes termiņš tiek pagarināts atbilstoši darbu kavējuma ilgumam, kādu attiecīgais traucējums izraisījis.
1. **DARBU NODOŠANA - PIEŅEMŠANA**
	1. UZŅĒMĒJS, pabeidzot darbus, nodod tos PASŪTĪTĀJAM. 5 (piecu) dienu laikā PASŪTĪTĀJS izskata un paraksta UZŅĒMĒJA iesniegto nodošanas- pieņemšanas aktu.
	2. PASŪTĪTĀJAM savlaicīgi tiek piedāvāta iespēja piedalīties mērījumu un funkcionēšanas izmēģinājumu izdarīšanā.
	3. Ja PASŪTĪTĀJS atsakās pieņemt izpildītos darbus, viņš paskaidro tā iemeslus protokolā. Ja UZŅĒMĒJS nepiekrīt atteikumam, viņš motivē savus iebildumus protokolā.
	4. Darbu nodošanas aktu paraksta PUSES, kā arī citas personas, kas piedalās darbu nodošanas procedūrā. Katrai PUSEI paliek viens parakstīts akta eksemplārs.
2. **RISKS. LĪGUMA SAISTĪBU IZPILDES NODROŠINĀJUMS UN APDROŠINĀŠANA**
	1. Līdz darbu nodošanai UZŅĒMĒJS ir atbildīgs par risku, kas saistīts ar izpildīto darbu, iegādāto būvizstrādājumu, UZŅĒMĒJA rīcībā esošo līguma dokumentu un citu materiālu pilnīgu vai daļēju bojāeju.
	2. Ar darbu nodošanas brīdi minētais risks pāriet uz PASŪTĪTĀJU. Šis noteikums nav piemērojams, ja pilnīgas vai daļējas bojāejas cēlonis ir būvniecības defekts, par kuru ir atbildīgs UZŅĒMĒJS (līguma 9.2. punkts).
	3. Visas izmaksas, kas saistītas ar Līguma saistību izpildes nodrošinājumu sniegšanu, sedz UZŅĒMĒJS par saviem līdzekļiem.
	4. UZŅĒMĒJAM pirms Līgumā noteiktā Darba uzsākšanas par saviem līdzekļiem jāveic savas civiltiesiskās atbildības apdrošināšana uz visu Darba izpildes laiku, apdrošināšanā jāiekļauj apakšuzņēmēji, ja tādi tiek paredzēti Darbu izpildē.
	5. UZŅĒMĒJAM pirms Būvlaukuma nodošanas – pieņemšanas akta parakstīšanas par saviem līdzekļiem jāveic būvniecības visu risku apdrošināšana pilnas Līguma summas apmērā un jāiesniedz polises kopija PASŪTĪTĀJAM.
	6. UZŅĒMĒJAM kopā ar Darbu pieņemšanas - nodošanas aktu jāiesniedz PASŪTĪTĀJAM līguma rezultātā veikto darbu garantijas nodrošinājuma apliecinoša dokumenta oriģināls – kredītiestādes vai apdrošināšanas sabiedrības līgums, polise vai cits dokuments, uz kura pamata PASŪTĪTĀJS var vērsties kredītiestāde vai apdrošināšanas sabiedrībā ar prasību izmaksāt PASŪTĪTĀJAM naudas summu, kas nepieciešamas būvniecības Defektu novēršanai, ja UZŅĒMĒJS neveic būvniecības darbu Defektu novēršanu.
	7. Līguma rezultātā veikto darbu garantijas nodrošinājumam jābūt par summu ne mazāku kā 10% (desmit procentu) apmērā no faktiski izpildīto darbu kopsummas un jābūt spēkā 3 (trīs) gadus pēc nodošanas – pieņemšanas akta parakstīšanas.
3. **GARANTIJAS. BŪVNIECĪBAS DEFEKTU NOVĒRŠANA**

9.1.UZŅĒMĒJA izpildīto ***darbu garantijas laiks ir 3 (trīs) gadi***, skaitot pēc akta par objekta pieņemšanu ekspluatācijā apstiprināšanas Liepājas pilsētas Būvvaldē.

9.2. Būvniecības defekts pastāv, ja izpildītie darbi nav tādā kvalitātē, kāda pienākas PASŪTĪTĀJAM saskaņā ar šo līgumu un citiem līguma dokumentiem, un defekts radies tādu apstākļu dēļ, par kuriem ir atbildīgs UZŅĒMĒJS.

9.3. UZŅĒMĒJA pienākums ir novērst jebkuru defektu bez maksas, ja prasība par tā novēršanu ir iesniegta atbilstošā laikā (līguma 9.4. punkts). UZŅĒMĒJS sedz arī visas izmaksas, kas saistītas ar piekļūšanu un defekta noskaidrošanu, kā arī citus izdevumus, kas ir defekta labošanas tiešas un nepieciešamas sekas.

9.4. PASŪTĪTĀJS nekavējoties paziņo UZŅĒMĒJAM rakstveidā par jebkādiem izpildīto darbu vai materiālu defektiem, kas parādās pēc darbu nodošanas.

9.5. UZŅĒMĒJS novērš defektus 10 (desmit) dienu laikā, skaitot no brīža, kad viņš saņēmis no PASŪTĪTĀJA defekta novēršanas prasību. Ja defektu novēršanai ir nepieciešams ilgāks laiks, PUSES sastāda rakstisku vienošanos par defektu novēršanas kārtību un termiņiem.

* 1. PASŪTĪTĀJA pienākums ir nodrošināt UZŅĒMĒJAM nepieciešamo piekļūšanu defektu vietai, lai UZŅĒMĒJS defektus varētu pārbaudīt un novērst.

Defektu labošana ir jāveic tādā veidā, lai pēc iespējas mazāk traucētu PASŪTĪTĀJU objekta izmantošanā.

1. **SAMAKSAS NOTEIKUMI UN NORĒĶINU KĀRTĪBA**
	1. Darbu līgumcena ir ***EUR 15 048,14 (piecpadsmit tūkstoši četrdesmit astoņi euro 14 centi)*** *t.sk.,* *21 (divdesmit viens) % pievienotās vērtības nodoklis EUR 2 611,66 (divi tūkstoši seši simti vienpadsmit euro 66 centi)* apmērā.Pievienotās vērtības nodoklis (PVN) tiekaprēķināts un maksātssaskaņā ar Latvijas Republikā spēkā esošajiem normatīvajiem aktiem*.* Līguma summa ietver visas UZŅĒMĒJA izmaksas, tajā skaitā, izmantojamo būvniecības izstrādājumu iegādes izmaksas, darbu izmaksas, darbinieku atalgojumu, piegāžu un transporta izmaksas, kā arī visus iespējamos nodevu maksājumus valsts un pašvaldības budžetos.

10.3. PASŪTĪTĀJS norēķinās ar UZŅĒMĒJU sekojošā kārtībā:

10.3.1. PASŪTĪTĀJS samaksā UZŅĒMĒJAM līguma summu 30 (trīsdesmit) dienu laikā pēc darbu pieņemšanas - nodošanas akta abpusējas parakstīšanas un UZŅĒMĒJA izrakstītā rēķina saņemšanas.

1. **ATBILDĪBA**
	1. Par līgumsaistību pienācīgu neizpildi PUSES ir atbildīgas saskaņā ar šo līgumu, Būvniecības likumu, Civillikumu un citiem tiesību aktiem.
	2. UZŅĒMĒJS uzņemas atbildību par zaudējumiem, kas radušies Pasūtītājam un trešajām personām, UZŅĒMĒJA vai tā pilnvaroto personu, vai darbinieku vainas vai nolaidības dēļ.

11.3. Ja UZŅĒMĒJA vainas dēļ tiek nokavēts darbu nodošanas termiņš, tad viņš maksā PASŪTĪTĀJAM līgumsodu 0,1 % (nulle komats viena procenta) apmērā no līgumcenas, par katru nokavēto dienu, bet ne vairāk kā 10% (desmit procenti) no līgumcenas.

11.4. Ja PASŪTĪTĀJS savlaicīgi neveic visas no viņa atkarīgās darbības līguma 10.sadaļā noteikto maksājumu veikšanai, tad viņš maksā UZŅĒMĒJAM līgumsodu 0,1 % (nulle komats viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no termiņā nesamaksātās summas.

11.5. Līgumsodu samaksa netiek ieskaitīta to zaudējumu atlīdzināšanā, kuri ir radušies sakarā ar pārkāpto līgumsaistību.

11.6. Līgumsods nav maksājams, ja PUSES par to savstarpēji vienojas, vai gadījumos, kad tiek konstatēts, ka vienas PUSES līgumsaistību neizpilde ir saistīta ar otras PUSES ļaunprātību, kā arī rupju neuzmanību.

1. **NEPĀRVARAMA VARA**
	1. PUSES tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar PUŠU tiesības un ietekmē uzņemtās saistības, pieņemšana un stāšanās spēkā.
	2. PUSEI, kas atsaucas uz nepārvaramas varas vai ārkārtēja rakstura apstākļu darbību, nekavējoties ar šādiem apstākļiem rakstveidā jāpaziņo pārējām PUSĒM. Ziņojumā jānorāda, kādā termiņā, pēc viņu uzskata, ir iespējama un plānojama viņu līgumā paredzēto saistību izpilde, un pēc pārējo PUŠU pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	3. Ja nepārvaramas varas un/vai ārkārtēju apstākļu un to seku dēļ nav iespējams izpildīt šajā līgumā paredzētās saistības ilgāk kā trīs mēnešus, PUSES pēc iespējas drīzāk sāk sarunas par šī līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus šajā līgumā vai sastāda jaunu līgumu, vai arī lauž šo līgumu.
2. **LĪGUMA SPĒKĀ ESAMĪBA UN IZBEIGŠANA, ATKĀPŠANĀS**
	1. Šis līgums stājas spēkā un kļūst saistošs PUSĒM ar tā parakstīšanas brīdi un ir spēkā līdz PUŠU pilnīgai tā saistību izpildei.
	2. PUSES vienojas, ka PASŪTĪTĀJAM ir tiesības vienpusēji atkāpties no šī līguma izpildes, iesniedzot par to rakstiski pamatotu paziņojumu UZŅĒMĒJAM, ja UZŅĒMĒJS nepilda savas līgumsaistības termiņā - izpilde tiek kavēta ilgāk par 15 (piecpadsmit) dienām, vai pieļauj būtisku līguma pārkāpumu, un problēma nav novērsta 14 (četrpadsmit) dienu laikā pēc PASŪTĪTĀJA rakstiska brīdinājuma saņemšanas. Līgums uzskatāms par izbeigtu ar dienu, kad PASŪTĪTĀJS iesniedzis vai nosūtījis paziņojumu UZŅĒMĒJAM.
	3. PUSES vienojas, ka PASŪTĪTĀJAM ir tiesības vienpusēji atkāpties no šī līguma izpildes, ja VSIA „Piejūras slimnīca” tiek reorganizēta, PASŪTĪTATS brīdina UZŅĒMĒJU par līguma laušanu 1 (vienu) mēnesi iepriekš.
	4. PUSES vienojas, ka PASŪTĪTĀJAM ir tiesības vienpusēji atkāpties no šī līguma izpildes, ja UZŅĒMĒJS tiek izsludināts par maksātnespējīgu.
	5. PASŪTĪTĀJAM ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā UZŅĒMĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	6. Pēc PASŪTĪTĀJA paziņojuma par vienpusēju atkāpšanos no šī līguma izpildes, UZŅĒMĒJAM:
		1. jāpārtrauc jebkādu būvdarbu turpmāka izpilde un PASŪTĪTĀJA norādītajā termiņā jāatstāj darbu izpildes vieta, to iepriekš uzkopjot;
		2. nekavējoties jānodod PASŪTĪTĀJAM visi līguma dokumenti un cita dokumentācija, kas ir UZŅĒMĒJA valdījumā.
	7. PASŪTĪTĀJS samaksā UZŅĒMĒJAM par faktiski padarītajiem darbiem. Iesniedzot pamatotu rakstisku pretenziju, PASŪTĪTĀJAM ir tiesības ieturēt summas, kas viņam saskaņā ar šo līgumu pienākas no UZŅĒMĒJA, t.sk. zaudējumus, kas PASŪTĪTĀJAM radušies sakarā ar UZŅĒMĒJA līgumsaistību nepienācīgu izpildi.
3. **KONFIDENCIALITĀTE**

Vienas PUSES iesniegtos dokumentus otra PUSE nedrīkst darīt zināmus citiem vai ļaut izmantot citām personām kā tikai tiem, kam tas nepieciešams darbos un vēlākā objekta izmantošanā. Šos dokumentus nedrīkst izmantot arī citiem uzdevumiem bez PUSES, kura dokumentus iesniegusi, rakstiskas piekrišanas, ja vien tas nav saistīts ar kompetentas valsts pārvaldes vai tiesību aizsardzības iestādes pieprasījumu.

1. **LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**
	1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.
	2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.
	3. Izpildītājam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
	4. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu. Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs aptur līguma izpildi līdz apakšuzņēmēja nomaiņai un Izpildītājs maksā Pasūtītājam līgumsodu 0,1 % (nulle komats viena procenta) apmērā no katras kavētās līguma izpildes dienas, bet ne vairāk kā 10% (desmit procentus) no līgumcenas. Ja 14 (četrpadsmit) dienu laikā apakšuzņēmējs nav nomainīts atbilstoši Pasūtītāja prasībām, Pasūtītājs var izbeigt līgumu Līguma 8.daļas noteiktajā kārtībā.
2. **NOBEIGUMA NOTEIKUMI**
	1. Līgumā noteiktā sarakste, tajā skaitā, paziņojumi, lūgumi, iesniegumi u.c. dokumenti nosūtāmi ierakstītā vēstulē vai ar kurjerpastu uz Līgumā norādītajiem PUŠU rekvizītiem, vai arī nododami tieši PUSEI pret parakstu. PUSES var vienoties, ka atsevišķi pieprasījumi, iesniegumi u.c. ir nosūtāmi PUSĒM elektroniski (pa elektronisko pastu, faksimilu).
		1. Paziņojumi par atkāpšanos no Līguma, Līguma saistību neizpildi ir nosūtāmi PUSEI ierakstītā vēstulē.
		2. Ja paziņojumi, iesniegumi u.c. ir nosūtīti elektroniski, adresātam PUSEI par to saņemšanu ir jānosūta nosūtītājam saņemšanas apliecinājums, tajā pašā elektroniskajā veidā. Šāds dokuments uzskatāms par saņemtu pēc apliecinājuma saņemšanas.
		3. Šajā punktā minētie dokumenti, kas ir nosūtīti ierakstītā vēstulē, uzskatāmi par saņemtiem septītajā dienā pēc datuma, kas norādīts uz pasta kvīts par dokumenta pieņemšanu pasta iestādē.
		4. Dokumenti, kas nosūtīti ar kurjerpastu, ir uzskatāmi par saņemtiem, ja par saņemšanu ir parakstījies PUSES pārstāvis.
	2. Ja spēku zaudē viens vai vairāki šī līguma noteikumi, pārējie līguma noteikumi paliek spēkā, ciktāl tos satura ziņā neatceļ spēku zaudējušie līguma noteikumi.
	3. Grozījumus šajā līgumā un citos līguma dokumentos var izdarīt, PUSĒM par tiem rakstiski vienojoties. Šādā gadījumā rakstiskā vienošanās tiek pievienota šim līgumam un/vai līguma dokumentam, un tā kļūst par neatņemamu šī līguma un/vai līguma dokumenta sastāvdaļu.
	4. Par Līgumā norādīto rekvizītu izmaiņām PUSĒM ir jāpaziņo otrai PUSEI 5 (piecu) darba dienu laikā.
	5. Līgums ir izstrādāts 2 (divos) eksemplāros uz 7 (septiņām) lapām un 1 (viens) Pielikums latviešu valodā ar vienādu juridisko spēku, pa vienam eksemplāram katrai PUSEI.
	6. Strīdi un domstarpības starp PUSĒM tiek risināti sarunu ceļā. Ja PUSES nevienojas par strīdu atrisināšanu sarunu ceļā, tas galīgi tiek izšķirts Latvijas Republikas tiesā saskaņā ar Latvijas Republikas normatīvajiem aktiem.
3. **PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS****VSIA „Piejūras slimnīca”**Reģ. Nr. 40003343729Jūrmalas ielā 2, Liepājā, LV – 3401XXXXXXXXXXXXXXXXXXXXXXXXXXXXXXXXXXXXXXXXXXXXX | **UZŅĒMĒJS****SIA firma „UPTK”** Reģ. Nr. 42103006052,Ezermalas iela 3a, Liepāja, LV-3401XXXXXXXXXXXXXXXXXXXXXXXXXXXXXXXXXXXXXXXXXXXXX |
| \_\_\_\_\_\_\_\_\_\_\_\_\_\_\_\_\_\_ A. PuksValdes priekšsēdētājs \_\_\_\_\_\_\_\_\_\_\_\_\_\_\_\_\_\_\_ E. Siliņa | \_\_\_\_\_\_\_\_\_\_\_\_\_\_\_\_\_\_\_\_\_\_ Z. KirhnersValdes loceklis |

Valdes locekle

**1.Pielikums**